تيفليس کلاسيک اوْرتا اوخولونو و موْسکو اونيوئرسيته­سي­نين حوقوق فاکولته­سيني بيتيرميشدي. ۱۹-جو یوز ایلین ۹۰-جي ايللرينده موْسکوداکي آز سايلي آذربايجانليلار توپلومونون اَن چالیشقان اویه لریندن بيري اوْلموشدو. گؤزل حوقوق­شوناس اوْلماقلا بير سيرادا سؤزون تام آنلاميندا بير دوشونور ايدي. آنا ديليندن باشقا روس, فرانسيز, اينگيليس, آلمان و فارس ديللريني یاخشیجا بيليردي, دؤرد ديلده قولایجاسينا يازيردي. آدلیم بیلگین ۱۹۰۵ -جي ايلده آذربايجانين ميللي اوْيانيش حرکتينه قاتيلدي و آذربايجانين باغیمسیزلیغی اوغروندا چئشيتلي ياييلان قزئتلرله و گؤرکملي چاغداشلاری اوْ جومله­دن توْپچوباشی, خوْيسکی (خویلو), يوسف بگلي, محمد امین رسول­زاده, جوانشير, مهمانداروْو و آغايئو کيمي وطن­سئورلر ايله امکداشليق ائديب دیرَنیشه باشلادي و سوْنوندا ۱۹۱۸-جي ايلده آذربايجانين باغیمسیزلیغینی قازانيب, آذربايجانين بيرينجي جومهوريتي­ني قوردولار.